Naha Mint Seyyidi

Naha Mint Mohamed Lemine Ould Seyyidi (Boutilimit, XX. mendea – 2021eko uztailaren 24a) mauritaniar kazetaria izan zen, herrialdeko hedabideetan lan egin zuen lehen emakumea.

 Bizitza 
Boutilimiten jaio zen. Autodidakta zen eta ez zuen goi-mailako ikasketarik egin.

Mauritaniako emakume kazetarien artean eta eskualde osoko emakume kazetari arabiarren artean aitzindaria zen. 1960an Mauritaniak independentzia lortu ondoren herrialdeko irrati kate nazionala martxan jarri zenean, Naha Mint Seyyidi bertan lan egin zuen lehen emakumea izan zen. Geroago Mauritaniako lehen emakumezko telebista aurkezle ere bihurtu zen.

Naharen ahizpa gazteena, Khadaja, ere herrialdeko emakume kazetari aitzindaria izan zen. Biek Journal Télévisé en Français telebista katean lan egin zuten.

Aurkezle eta esatari gisa, Naha Mint Seyyidik eragin handia izan zuen Mauritaniako independentzia osteko istilu politikoan. 1960ko hamarkadan sortutako Mauritaniako Emakumeen Goi Kontseiluko kide izan zen. Mauritaniako Emakumeen Komunikabideetako Batasuneko ohorezko presidentea ere izan zen. 2020an, erakunde horrek Naha Mint Seyyidi lehiaketa jarri zuen martxan, komunikabideetan emakumeekin lotutako gaiak nabarmentzeko eta azpimarratzeko.

Seyyedi Mauritanian hil zen 2021ean.

 Erreferentziak 

 Kanpo estekak 

Kategoria:Mauritaniako emakumeak
Kategoria:Emakume kazetariak
Kategoria:XX. mendeko kazetariak
Kategoria:XXI. mendeko kazetariak
Kategoria:Emakume irrati esatariak
Kategoria:Emakume telebista aurkezleak